Ritratt: Marcus Camilleri .td_uid_2_60a9140426729_rand.td-a-rec-img{text-align:left}.td_uid_2_60a9140426729_rand.td-a-rec-img img{margin:0 auto 0 0} Il-Kaċċaturi San Ubertu (KSU) ħabbru studju ġdid li se jiġbor informazzjoni dwar il-passa ta' 20 gamiema maqbuda mis-selvaġġ. Il-President tal-għaqda Mark Mifsud Bonnici qal li dan l-istudju se jsir permezz ta' satellite tags. Huwa qed ibassar li permezz ta' dan l-istudju, il-kaċċaturi se jkunu qed jikkontribwixxu għall-għarfien xjentifiku u se jkunu qed jgħinu fil-konservazzjoni tal-gamiem. F'kummenti li ta lil Newsbook.com.mt , Mifsud Bonnici spjega li l-istudju jrid isir matul l-istaġun tal-kaċċa. Huwa fisser li se jkun hemm erba' nassaba li se jaqbdu 20 gamiema, ilibbsuhom satellite tag, u jitilquhom biex ipassu. Bis-saħħa ta' dawn is-satellite tags il-kaċċaturi se jkunu jistgħu jaraw eżatt fejn se tkun kull gamiema. B'hekk se jkunu jistgħu josservaw kif issir il-passa fuq il-Mediterran ċentrali u fuq il-gżejjer Maltin. Mifsud Bonnici stqarr li wara sejħa mill-Kummissjoni Ewropea għal aktar informazzjoni xjentifika, Malta se tkun l-ewwel pajjiż li se tagħmel studju bħal dan. Mifsud Bonnici fisser li oriġinarjament dan l-istudju kellu jkun dwar il-passa tal-gamiem bejn l-ewwel t'April u l-aħħar ta' Mejju ta' din is-sena. Iżda minħabba li l-istudju ma ġiex approvat meta ġie ppreżentat l-ewwel darba f'Marzu li għadda, kien hemm dewmien fl-għoti tal-liċenzji rispettivi. Huwa qal ukoll li wara li proposti li tressqu fl-2019 u fl-2020, il-proġett kellu jkun implimentat din is-sena biex jittieħed il-kampjun ta' 20 gamiema. L-istudju se jkompli fl-istaġun tal-kaċċa tal-2022. Mifsud Bonnici rrimarka wkoll li l-KSU tmexxi s-sit ta' Natura 2000, l-Għadira s-Safra. Saħaq li apparti dan l-istudju, hemm proġetti oħrajn favur il-konservazzjoni fosthom it-tħawwil ta' aktar minn 100 siġra mill-membri tal-għaqda f'dan is-sit. Spjega wkoll kif se jinħoloq ambjent kostali biex din iż-żona ssir refuġju naturali li fiha jkunu jistgħu jiġu osservati l-għasafar. .td_uid_3_60a91404269f6_rand.td-a-rec-img{text-align:left}.td_uid_3_60a91404269f6_rand.td-a-rec-img img{margin:0 auto 0 0}